På denne tiden var Ole Fossum også engasjert i lokalpolitikken. Han ble valgt inn i Eikers herredsstyre i 1876, og fra 1882 satt han også i formannskapet. Han markerte seg som leder for den mest radikale delen av Venstre, og da han ble valgt til Øvre Eikers ordfører i 1888, innebar det en kraftig kursendring i forhold til forgjengeren, Christian J. Ihlen, som også var venstremann, men tilhørte den moderate delen av partiet.